wannaphong/clean_thaiwikipedia huggingface dataset:
# ฟาโรห์เนบคาอูเร เคติ
เนบคาอูเร เคติ เป็นฟาโรห์แห่งอียิปต์โบราณในสมัยช่วงระหว่างกลางที่ 1 จากราชวงศ์ที่เก้าหรือสิบ

รัชสมัย
แทบไม่ทราบข้อมูลเกี่ยวกับเหตุการณ์ในรัชสมัยของพระองค์ เนื่องจากมีความคิดเห็นที่แตกต่างกันของนักวิชาการ และแม้แต่ข้อมูลก็มีน้อยมาก นักไอยคุปต์วิทยาหลายคนจัดให้ฟาโรห์เนบคาอูเร เคติ เป็นฟาโรห์จากราชวงศ์ที่ 9 ซึ่งอาจจะเป็นฟาโรห์ลำดับที่สี่ (เป็นฟาโรห์พระองค์ที่สองที่ใช้พระนาม “เคติ”) และขึ้นครองราชย์หลังจากฟาโรห์เนเฟอร์คาเรWilliam C. Hayes, in The Cambridge Ancient History, vol 1, part 2, 1971 (2008), Cambridge University Press, , p. 465.Nicolas Grimal, A History of Ancient Egypt, Oxford, Blackwell Books, 1992, p. 140.Michael Rice, Who is who in Ancient Egypt, 1999 (2004), Routledge, London, , pp. 5-6. ในทางกลับกัน นักวิชาการคนอื่นๆ เช่น เยอร์เกน ฟอน เบ็คเคอราท จัดให้พระองค์เป็นฟาโรห์จากราชวงศ์ที่ 10 ที่ปกครองอียิปต์แทน ซึ่งขึ้นครองราชย์ก่อนหน้ารัชสมัยของฟาโรห์เมริอิบเร เคติJürgen von Beckerath, Handbuch der Ägyptischen Königsnamen, 2nd edition, Mainz, 1999, p. 74.

 หลักฐานรับรอง 
หลักฐานในการรับรองตัวตนของฟาโรห์เนบคาอูเร เคติ นั้นไม่ยังเพียงพอ เช่นเดียวกันกับฟาโรห์หลายพระองค์ที่ครองราชย์ก่อนหน้าหรือขึ้นปกครองต่อจากพระองค์ ในบันทึกพระนามกษัตริย์แห่งตูริน พระองค์ถูกจัดอย่างคร่าว ๆ ในคอลัมน์ที่ 4 แถวที่ 24 หลักฐานชั้นต้นร่วมสมัยเพียงชิ้นเดียวที่มีคาร์ทูธของพระองค์ คือ ตุ้มน้ำหนักที่ทำจากหินโมราสีแดง ซึ่งฟลินเดอร์ส เพทรี ขุดพบที่เทล เอล-เรตาบาห์ ซึ่งอยู่ริมวาดิ-ทูมิลัตในสามเหลี่ยมปากแม่น้ำไนล์ฝั่งตะวันออก ตุ้มน้ำหนักนี้จัดแสดงอยู่ที่พิพิธภัณฑ์เพทรี (ยูซี 11782)Nebkaure's weight UC11782 in the Petrie MuseumAlan Gardiner, Egypt of the Pharaohs. An introduction, Oxford University Press, 1961, p. 112. 

พระนามของ ฟาโรห์เนบคาอูเร ยังปรากฏอยู่บนบันทึกกระดาษปาปิรัสจากสมัยราชอาณาจักรกลางตอนปลาย (เบอร์ลิน 3023) ซึ่งได้บันทึกเรื่องราวที่เป็นที่รู้จักและโด่งดังเรื่อง The Eloquent Peasant (คำพูดของชาวนาอันไพเราะ) และเป็นไปได้มากว่าที่ ฟาโรห์เนบคาอูเร ที่ชื่นชอบความไพเราะของชาวนามาก คือ ฟาโรห์เนบคาอูเร เคติ อย่างแน่นอน
# ประภาพ ตันเจริญ
ประภาพ ตันเจริญ (ชื่อเล่น ; เฟ้น) (เกิด 24 พฤศจิกายน พ.ศ. 2535) เป็นนักร้องวงพอส ภายหลังการเสียชีวิตของอัมรินทร์ เหลืองบริบูรณ์ โดยเข้ามาเป็นจากการผ่านแคมเปญ PAUSE PLAY AGAIN แฟนมีตติ้ง โดยให้แฟนเพลงส่งคลิปคัฟเวอร์เพลง “รักอยู่รอบกาย” ในแบบฉบับของตัวเอง โดยก่อนหน้านี้เขาได้เป็นหนึ่งในสมาชิกวงดูโอ เจ้าฟาฟา มหาสนุก สังกัด Listen Reason คอนเฟิร์ม! “เฟ้น” นักร้องนำใหม่แทน “โจ้” วง PAUSE นอกเหนือจากนี้เฟ้นท์ยังเคยเป็นครูสอนเปียโนที่ Musical Art Studioเรียนเปียโนระยะสั้น

 ประวัติ 
ประภาพ ตันเจริญ เกิดเมื่อวันที่ 24 พฤศจิกายน พ.ศ. 2535 มีพี่ชาย 1 คน ชื่อเพ้นท์ (ประธาน ตันเจริญ) นับถือศาสนาคริสต์ จบการศึกษา ระดับชั้นอนุบาล - ป.6 จากโรงเรียนมารีวิทยา อ.เมือง จ.ปราจีนบุรี , ระดับมัธยมศึกษาปีที่ 1 - 6 จากโรงเรียนดาราสมุทร อ.ศรีราชา จ.ชลบุรี และระดับปริญญาตรี สำเร็จการศึกษาจากภาควิชาเปียโนแจ้ส สาขาวิชาดนตรีตะวันตก วิทยาลัยดนตรี มหาวิทยาลัยราชภัฎบ้านสมเด็จเจ้าพระยา

 ดนตรี 
ประภาพเริ่มชื่นชอบดนตรีตั้งแต่มหาวิทยาลัยปี 1 ขึ้นปี 2 โดยร้องเพลงกลางคืน หลังเรียนจบก็ทำเพลง ทำค่ายกับเพื่อน Listen Reason Thailand และก็ออกได้ 1 เพลง ภายหลัง เอ (พลกฤษณ์ วิริยานุภาพ) มือกีตาร์จากวงพอส ทาบทามไปเป็นนักร้องหลังได้เห็นผลงานเพลงเปิดตัวตนหนุ่มเสียงอวตาร “โจ้ วงพอส” เฟ้นท์ – ประภาพ ตันเจริญ

 ผลงาน 
 ในนามวง เจ้าฟาฟา มหาสนุก
 ที่รัก (2558)

 ในนามวง  พอส
 แค่ได้เป็นคนสุดท้ายที่เธอคิดถึง (2559)
 อยู่นิรันดร (2559)
 รักจริงจัง (2560)
 คนที่แสนธรรมดา Feat. นะ Polycat (2561)
 ประโยคสุดท้าย (2561)
 อกหักอย่างเบิกบาน (2561)
 แต่ปางก่อน OST. สิงสู่ (2561)
 หน้าที่ของความรัก Feat. เล็ก พงษธร (2562)
 Pause Album Dejavu (2019)
 หวาน หวาน Feat. ฟิต มิตร  ด้าม (2562)
# Reply วันวาน 1988
Reply วันวาน 1988  เป็นละครโทรทัศน์สัญชาติเกาหลีใต้แนวครอบครัว ตลก รัก ลำดับที่สามในละครชุด รีพลาย (Reply) ออกอากาศครั้งแรกทางช่องทีวีเอ็น เมื่อวันที่  6 พฤศจิกายน ค.ศ. 2015 กำกับโดย ชิน ว็อน-โฮ และเขียนบทโดย อี อู-จ็อง นำแสดงโดย อี ฮเย-รี, พัก โบ-ก็อม, โก คย็อง-พโย, รยู จุน-ย็อล และอี ดง-ฮวี 

เนื้อเรื่องของละครเกี่ยวข้องกับการดำเนินชีวิต ความสัมพันธ์ และความรักของห้าครอบครัวในชุมชนเล็ก ๆ แห่งหนึ่งในแขวงซังมุน เขตโทบง ทางตอนเหนือของโซล ในปี ค.ศ. 1988

Reply วันวาน 1988 ประสบความสำเร็จทั้งคำวิจารณ์ รางวัล และเรตติง ตอบจบของเรื่องสามารถทำเรตติงทั่วประเทศได้มากถึง 18.8% ทำสถิติเป็นละครที่ทำเรตติงสูงที่สุดในประวัติศาสตร์ช่องเคเบิลเกาหลี
# ไมเคิล คีน (นักฟุตบอลเกิดปี พ.ศ. 2536)
ไมเคิล วินเซนต์ คีน  เกิดเมื่อวันที่ 11 มกราคม ค.ศ. 1993 เป็นนักฟุตบอลชาวอังกฤษ ปัจจุบันเล่นในตำแหน่งกองหลังให้กับเอฟเวอร์ตันและทีมชาติอังกฤษ
# เจมส์ วอร์ด-พราวส์
เจมส์ ไมเคิล เอ็ดเวิร์ด วอร์ด-พราวส์ (เกิด 1 พฤศจิกายน ค.ศ. 1994) เป็นนักฟุตบอลชาวอังกฤษ ปัจจุบันเล่นในตำแหน่งกองกลางให้แก่น็อตติ้งแฮม ฟอเรสต์สโมสรในพรีเมียร์ลีก และทีมชาติอังกฤษ

วอร์ด-พราวส์มาจากทีมเยาวชนของเซาแทมป์ตัน เขาลงเล่นนัดแรกให้แก่ทีมชุดใหญ่ของสโมสรในเดือนตุลาคม ค.ศ. 2011 และเซ็นสัญญาอาชีพฉบับแรกในเดือนพฤษภาคม ค.ศ. 2012 เขาได้กลายเป็นผู้เล่นตัวหลักของทีมและได้รับการแต่งตั้งเป็นกัปตันทีมในเดือนมิถุนายน ค.ศ. 2020 ต่อมาในเดือนมิถุนายน ค.ศ. 2021 เขาได้ลงเล่นให้กับสโมสรครบ 300 นัด

วอร์ด-พราวส์เคยเป็นตัวแทนของทีมชาติอังกฤษชุดเยาวชน ตั้งแต่รุ่นอายุไม่เกิน 17 ปี, ไม่เกิน 19 ปี และไม่เกิน 20 ปี เขาเคยเป็นกัปตันของทีมชาติรุ่นอายุไม่เกิน 21 ปี โดยได้ลงเล่นให้กับทีม 31 นัด ยิงได้ 6 ประตู เขาลงเล่นให้กับทีมชาติชุดใหญ่ครั้งแรกในเดือนมีนาคม ค.ศ. 2017 ในนัดที่ทีมบุกไปแพ้เยอรมนี 1–0
# สมาคมศูนย์เมืองนานาชาติ
สมาคมศูนย์เมืองนานาชาติ (International Downtown Association - IDA) เป็นองค์กรระหว่างประเทศที่อุทิศตนเพื่อ "ศูนย์เมือง" รอบโลก. การจัดระเบียบอยู่ในวอชิงตัน ดี.ซี. วอชิงตัน ดี.ซี., สหรัฐ ที่ จัดเป็น ก่อตั้งขึ้นในปีพศ. เป้าหมายขององค์กรคือการเรียนรู้เกี่ยวกับโครงสร้างเมืองของจุดหลักในเมืองและโครงสร้างองค์กรของศูนย์กลางธุรกิจหลักและพื้นที่โดยรอบเพื่อให้เครื่องมือที่ดีขึ้นสำหรับการปรับปรุง การเดินทาง, การท่องเที่ยว และธุรกิจในเมืองต่างๆ. องค์กรร่วมมือกับสถาบันการศึกษาทั่วสหรัฐอเมริกาและทั่วโลก องค์กรเผยแพร่นิตยสารรายเดือนเกี่ยวกับการวิจัยเกี่ยวกับศูนย์เมืองทั่วประเทศสหรัฐอเมริกาและจัดประชุมนานาชาติในหัวข้อดังกล่าว นอกจากนี้องค์กรยังรวบรวมองค์กรอื่น ๆ ที่เกี่ยวข้องและเกี่ยวข้องกับศูนย์กลางเมืองทั่วโลก.

 แหล่งข้อมูลอื่น 
  International Downtown Association
# ยูฟ่ายูธลีก
ยูฟ่ายูธลีก  เป็นการแข่งขันฟุตบอลระหว่างสโมสรต่าง ๆ ภายในทวีปยุโรปสำหรับผู้เล่นอายุต่ำกว่าที่ลงทะเบียนในสโมสรชุดใหญ่ที่ผ่านเข้ารอบแบ่งกลุ่มในยูฟ่าแชมเปียนส์ลีก 32 ทีม รวมกับทีมเยาวชนที่ชนะเลิศในระดับประเทศอีก 32 ทีม

 นัดชิงชนะเลิศ 
นัดชิงชนะเลิศทั้งสามนัด แข่งที่ โคโลเวรย์สเตเดียม, นียง
ฤดูกาลชนะเลิศคะแนนรองชนะเลิศแพ้ในรอบรองชนะเลิศสนามแข่งขันรอบสุดท้าย 2013–14  บาร์เซโลนา 3–0  ไบฟีกา  เรอัลมาดริด และ  ชัลเคอ 04   Colovray Stadium, นียง 2014–15  เชลซี 3–2  ชัคตาร์โดเนตสค์  อันเดอร์เลคต์ และ  โรมา 2015–16  เชลซี 2–1  ปารีแซ็ง-แฌร์แม็ง อันเดอร์เลคต์ และ  เรอัลมาดริด 2016-17  เร็ดบูลซัลทซ์บวร์ก 2–1  ไบฟีกา บาร์เซโลนา และ  เรอัลมาดริด 2017-18 บาร์เซโลนา3–0 เชลซี  แมนเชสเตอร์ซิตี และ  โปร์ตู 2018-19  โปร์ตู 3–1 เชลซี  ฮอฟเฟ่นไฮม์ และ  บาร์เซโลนา 2019–20  เรอัลมาดริด 3–2  ไบฟีกา  อายักซ์ และ  เร็ดบุลซัลทซ์บวร์ค

ดูเพิ่ม
 เน็กซ์เจน ซีรีส์
 พรีเมียร์ลีก อินเตอร์เนชันแนล คัพ
# สาธารณรัฐสังคมนิยมประชาชนอาหรับลิเบีย
สาธารณรัฐสังคมนิยมประชาชนอาหรับลิเบีย (Geographical Names, "اَلْجَمَاهِيرِيَّة اَلْعَرَبِيَّة اَللِّيبِيَّة اَلشَّعْبِيَّة اَلإِشْتِرَاكِيَّة: Libya" , Geographic.org. Retrieved 27 February 2011.) เป็นประเทศสังคมนิยมในแอฟริกาเหนือซึ่งปัจจุบันเป็นประเทศลิเบีย โดยเมื่อวันที่ 2 มีนาคม 1977 สภาประชาชนทั่วไป (GPC) นำโดยมูอัมมาร์ กัดดาฟี ได้รับรอง "ปฏิญญาการจัดตั้งอำนาจของประชาชน"General People's Congress declaration (2 March 1977) at EMERglobal Lex  for the Edinburgh Middle East Report. Retrieved 31 March 2010. และประกาศสาธารณรัฐสังคมนิยมประชาชนอาหรับลิเบีย . ในปรัชญาการเมืองของรัฐบาลกัดดาฟี ระบบ "ญะมาฮีรียะฮ์" ถือว่าแตกต่างจากประเทศอื่นในโลก ถึงแม้ว่าจะเป็นลักษณะที่เป็นจริงของทฤษฎีสากลที่สาม ซึ่งเสนอโดยกัดดาฟีเพื่อนำไปใช้กับโลกที่สามทั้งหมดก็ตาม นอกจากนี้ สภาประชาชนยังจัดตั้งสำนักเลขาธิการทั่วไปของสภา ซึ่งประกอบด้วยสมาชิกที่เหลือของสภาบัญชาการการปฏิวัติโดยมีกัดดาฟีเป็นเลขาธิการทั่วไป และได้แต่งตั้งกรรมการประชาชนทั่วไปซึ่งเข้ามาแทนที่คณะรัฐมนตรี ซึ่งปัจจุบันสมาชิกเรียกว่าเลขานุการแทนที่จะเป็นรัฐมนตรี

รัฐบาลลิเบียประกาศว่าลิเบียเป็นประชาธิปไตยทางตรง โดยไม่มีพรรคการเมือง ปกครองโดยประชากรผ่านสภาท้องถิ่นที่ได้รับการเลือกตั้งและหน่วยการปกครองท้องถิ่น (ชื่อว่า สภาประชาชนพื้นฐาน) ทางการได้โน้มน้าวดูถูกเหยียดหยามแนวคิดรัฐชาติ และพันธะชนเผ่ายังคงมีความสำคัญมากแม้แต่ในลำดับยศทหาร"Protesters Die as Crackdown in Libya Intensifies", The New York Times, 20 February 2011; accessed 20 February 2011.
อ้างอิง

แหล่งข้อมูลอื่น
# ทอม ฮีตัน
ทอมัส เดวิด ฮีตัน (เกิด 15 เมษายน ค.ศ. 1986) เป็นนักฟุตบอลชาวอังกฤษ ปัจจุบันเล่นในตำแหน่งผู้รักษาประตูให้แก่แมนเชสเตอร์ยูไนเต็ด และทีมชาติอังกฤษ

ฮีตันมาจากทีมเยาวชนของแมนเชสเตอร์ยูไนเต็ด แต่ไม่สามารถสอดแทรกเป็นตัวจริงในทีมชุดใหญ่ได้ จึงถูกปล่อยยืมตัวให้กับสวินดันทาวน์, รอยัลแอนต์เวิร์ป, คาร์ดิฟฟ์ซิตี, ควีนส์พาร์กเรนเจอส์, รอชเดล และวิคัมบ์วอนเดอเรอส์ ก่อนที่จะย้ายไปคาร์ดิฟฟ์ซิตีแบบถาวรในเดือนกรกฎาคม ค.ศ. 2010 เขาถูกปล่อยยืมตัวให้กับบริสตอลซิตีด้วยสัญญาหนึ่งปีพร้อมตัวเลือกในการขยายสัญญาเพิ่มอีกหนึ่งปี แต่เขาได้ปฏิเสธตัวเลือกนั้นและย้ายไปเบิร์นลีย์ เขาลงเล่นให้กับเบิร์นลีย์ถึงหกปีก่อนที่จะย้ายไปแอสตันวิลลาใน ค.ศ. 2019 หลังจากสองปีกับแอสตันวิลลา เขาได้ย้ายกลับสู่แมนเชสเตอร์ยูไนเต็ดในเดือนกรกฎาคม ค.ศ. 2021 และเขาได้รับโอกาสลงเล่นเป็นครั้งแรกเมื่อวันที่ 8 ธันวาคม ค.ศ.  2021 โดยได้เปลี่ยนตัวลงแทนดีน เฮนเดอร์สัน  ในนาทีที่ 68 ของการแข่งขันยูฟ่าแชมเปียนส์ลีก ฤดูกาล 2021–22 ในการพบกับเบเอ็สเซ ยังบอยส์

thumb|upright|ฮีตันเล่นให้กับแมนเชสเตอร์ยูไนเต็ดในปี 2021
ฮีตันเคยเล่นให้กับทีมชาติอังกฤษชุดเยาวชนตั้งแต่รุ่นอายุไม่เกิน 16 จนถึง 21 ปี เขามีชื่อติดทีมชาติชุดใหญ่ครั้งแรกใน ค.ศ. 2015 และได้ลงเล่นให้แก่ทีมชาติชุดใหญ่ครั้งแรกในเกมกระชับมิตรที่พบกับออสเตรเลียเมื่อวันที่ 27 พฤษภาคม ค.ศ. 2016
# ชมพูเชียงดาว
ชมพูเชียงดาว  เป็นพืชเฉพาะถิ่นที่พบทางภาคเหนือของประเทศไทย อยู่ในวงศ์ดอกดิน (Orobanchaceae) ลักษณะเป็นไม้ล้มลุกสูง 40-60 เซนติเมตร ลำต้นมีขน ใบเรียงเป็นวง 3-4 ใบ รูปรีหรือรูปขอบขนาน ยาว 1.5-4.5 เซนติเมตร ใบจักลึกแบบขนนก ขอบจักซี่ฟัน มีประมาณ 5-12 คู่ ดอกออกเป็นช่อแบบกระจะ ยาวได้ถึง 40 เซนติเมตร หลอดกลีบเลี้ยงยาว 0.8-1 เซนติเมตร เป็นสันตื้น ๆ ปลายแยกเป็น 5 กลีบ ยาวประมาณ 3 มิลลิเมตร ดอกสีชมพูถึงม่วงเข้ม หลอดกลีบดอกยาวประมาณ 2 เซนติเมตร กลีบปากบนรูปหมวกงุ้มเข้า ยาวประมาณ 1 เซนติเมตร กลีบปากล่างบานออกมี 3 กลีบ ยาวประมาณ 1 เซนติเมตร กลีบกลางกลม ยาวประมาณ 5 มิลลิเมตร กลีบข้างรูปรี ยาวประมาณ 6 มิลลิเมตร เกสรเพศผู้เกลี้ยง โคนอับเรณูแหลม ผลรูปไข่ ยาว 0.8-1.2 เซนติเมตร ปลายมีติ่งแหลม ภายในมีเมล็ดขนาดเล็กจำนวนมากสารานุกรมพืชในประเทศไทย (ฉบับย่อ), ราชันย์ ภู่มา และคณะ, หน้า 127, พ.ศ. 2559, โรงพิมพ์สำนักงานพระพุทธศาสนาแห่งชาติ กรุงเทพฯ
# มานูเอล โรฮัส
มานูเอล โรฮัส (1 มกราคม พ.ศ. 2435 – 15 เมษายน พ.ศ. 2491) เป็นประธานาธิบดีคนที่ห้าของฟิลิปปินส์ ดำรงตำแหน่งตั้งแต่ปีพ.ศ. 2489 จนกระทั่ง เสียชีวิตในปีพ.ศ. 2491 โรฮัสดำรงตำแหน่งเป็นเวลาสั้น ๆ ในฐานะประธานาธิบดีคนที่สามและคนสุดท้ายของเครือจักรภพแห่งฟิลิปปินส์Gallego, Manuel V. "The Technique of Japanese Cultural Invasion." Philippine Journal of Education. Manila, November 1946, p. 94 ตั้งแต่วันที่ 28 พฤษภาคม พ.ศ. 2489 ถึงวันที่ 4 กรกฎาคม พ.ศ. 2489 และต่อมาได้กลายเป็นประธานาธิบดีคนแรกของสาธารณรัฐฟิลิปปินส์ที่สามที่เป็นเอกราช หลังจากที่สหรัฐอเมริกาได้ยกอธิปไตยเหนือฟิลิปปินส์Message of His Excellency Manuel Roxas, President of the Philippines to the Second Congress delivered on June 3, 1946. Manila. Bureau of Printing, 1946, p. 6
# จีบ (เพลงรณเดช วงศาโรจน์)
"จีบ... (May I)" เป็นเพลงของรณเดช วงศาโรจน์ในปี พ.ศ. 2560 เพลงเขียนโดย เพิ่มศักดิ์ พิสิษฐ์สังฆการ, สุดเขต จึงเจริญ และอนันต์ ดาบเพ็ชรธิกรณ์ และผลิตโดย รณเดช และเพิ่มศักดิ์ เพลงออกจำหน่ายวันที่ 21 กุมภาพันธ์ พ.ศ. 2560 ผ่านสังกัดมิวสิกมูฟเรเคิดส์

 เบื้องหลัง 
"จีบ... (May I)" เขียนโดย สุดเขต จึงเจริญ, อนันต์ ดาบเพ็ชรธิกรณ์ และเพิ่มศักดิ์ พิสิษฐ์สังฆการ ที่ทำหน้าที่เป็นโปรดิวเซอร์เพลง จากบทสัมภาษณ์กับเอ็มไทย รณเดช วงศาโรจน์ เผยว่าเป็นซิงเกิลแรกที่ร่วมผลิตกับโปรดิวเซอร์หลาย ๆ คน เป็นเพลงรักที่มีเนื้อหาสบาย ๆ เกี่ยวกับการแอบชอบใครสักคนแหนม รณเดช เปิดตัวนางเอก MV ซิงเกิ้ลใหม่ “จีบ…(May I)” ทำหนุ่มๆ ใจละลาย

 การส่งเสริมเพลง 
 มิวสิกวีดิโอ 
มิวสิกวีดิโอเพลง "จีบ... (May I)" เผยแพร่ครั้งแรกในวันที่ 21 กุมภาพันธ์ พ.ศ. 2560 ถ่ายทำที่ร้านสุดชิค อรัญ บีซีเคร็ทต้า (Aran Bicicletta) ซอยพหลโยธิน 2 วิดีโอพูดถึงผู้ชายคนหนึ่งที่แอบมองหญิงสาวเจ้าของร้านกาแฟ (แสดงโดย พิมพ์ชนก ลือวิเศษไพบูลย์) ซึ่งเขาคอยจีบอยู่ห่าง ๆ และช่วยเหลือเธอแบบลับ ๆ โดยหญิงสาวคนนี้ก็รอคอยใครสักคนที่จะเข้ามาในชีวิตเช่นกันแหนม รณเดช ชวน ใบเฟิร์น แจกความน่ารัก ทะลุ 6 แสนวิว! เอ็มวี จีบ … (May I?)

ชาร์ตเพลง
ชาร์ต (2560)ตำแหน่งสูงสุด อีเอฟเอ็ม ชาร์ต 94 ท็อป แอร์เพลย์ 25 จูกซ์ท็อป 100 ชาร์ต43 จูกซ์ท็อป 50 ไทยซองส์JOOX Top 50 Chart ประจำวันที่ 27 มีนาคม 256043 อินเท็นซีฟวอตช์ท็อป 20 ชาร์ต เพลงไทยสากล5 เอฟเอ็ม วัน 103.5 ชาร์ต วันทูเท็น7
# สภานิสิตจุฬาลงกรณ์มหาวิทยาลัย
สภานิสิตจุฬาลงกรณ์มหาวิทยาลัย (อังกฤษ: Student Council of Chulalongkorn University; SCCU) เป็นองค์กรนิสิตซึ่งทำหน้าที่นิติบัญญัติภายในสโมสรนิสิตจุฬาลงกรณ์มหาวิทยาลัย ตั้งอยู่ในจุฬาลงกรณ์มหาวิทยาลัย เขตปทุมวัน กรุงเทพมหานคร จัดตั้งขึ้นจากระเบียบจุฬาลงกรณ์มหาวิทยาลัย ว่าด้วยสโมสรนิสิตจุฬาลงกรณ์มหาวิทยาลัย พ.ศ. 2529

 อำนาจและหน้าที่ 
มีอำนาจและหน้าที่เป็นไปตามระเบียบจุฬาลงกรณ์มหาวิทยาลัย ว่าด้วยสโมสรนิสิตจุฬาลงกรณ์มหาวิทยาลัย พ.ศ. 2529 ดังนี้

 ควบคุมการบริหารงานขององค์การบริหารให้เป็นไปตามนโยบายที่ได้แถลงไว้ต่อสภานิสิต
 พิจารณาและควบคุมการจัดสรรงบประมาณและผลการใช้งบประมาณขององค์การบริหาร
 พิจารณาเสนอความคิดเห็นเกี่ยวกับการดำเนินงานด้านต่าง ๆ ขององค์การบริหาร
 เสนอให้มีหรือให้แก้ไขเพิ่มเติมระเบียบจุฬาลงกรณ์มหาวิทยาลัย ว่าด้วยสโมสรนิสิตจุฬาลงกรณ์มหาวิทยาลัย โดยข้อเสนอดังกล่าวต้องได้รับคะแนนเสียงเห็นชอบไม่น้อยกว่าสองในสามของจำนวนสมาชิกสามัญของสภานิสิต
 เสนอความคิดเห็นเกี่ยวกับกิจการต่าง ๆ ของมหาวิทยาลัย
 วางระเบียบ ข้อบังคับ ข้อปฏิบัติ และข้อแนะนำเกี่ยวกับการดำเนินงานภายในของสโมสร ซึ่งไม่ขัดหรือแย้งต่อระเบียบและข้อบังคับของมหาวิทยาลัย
 แต่งตั้งสมาชิกให้เป็นกรรมาธิการสามัญในคณะกรรมาธิการสามัญ  หรืออาจแต่งตั้งบุคคลที่เป็นสมาชิกหรือเป็นนิสิตเป็นกรรมาธิการวิสามัญในคณะกรรมาธิการวิสามัญ เพื่อศึกษาพิจารณาเรื่องใดเรื่องหนึ่งอันอยู่ในกรอบแห่งวัตถุประสงค์ของสโมสรแล้วรายงานต่อสภานิสิต
 มีสิทธิยับยั้งการดำเนินงานเรื่องใดเรื่องหนึ่งขององค์การบริหารซึ่งสภานิสิตเห็นว่าขัดกับนโยบายขององค์การบริหารตามที่ได้แถลงไว้
 เชิญผู้แทนองค์การบริหารหรือนิสิตอื่นมาชี้แจงข้อเท็จจริง

 องค์ประกอบ 
สภานิสิตจุฬาลงกรณ์มหาวิทยาลัยมีสมาชิก 80 ตำแหน่ง โดยแบ่งสมาชิกเป็น 2 ประเภท ได้แก่ สมาชิกสามัญ 60 ตำแหน่ง และสมาชิกสมทบ 20 ตำแหน่ง

 สมาชิกสามัญ 
สมาชิกสามัญ คือ สมาชิกที่ได้รับการเลือกตั้งจากนิสิตคณะ สำนักวิชา หรือสถาบันเดียวกัน โดยในแต่ละคณะ สำนักวิชา หรือสถาบัน จะเลือกตั้งสมาชิกสามัญจำนวน 3 ตำแหน่ง โดยผู้ที่จะเป็นสมาชิกสามัญ ต้องไม่เป็นนิสิตใหม่

 สมาชิกสมทบ 
สมาชิกสมทบ คือ สมาชิกที่เป็นนิสิตใหม่ กล่าวคือเป็นนิสิตปีแรก และได้รับการเลือกตั้งจากคณะ สำนักวิชา หรือสถาบันที่ตนสังกัดอยู่ โดยในแต่ละคณะ สำนักวิชา หรือสถาบัน จะเลือกตั้งสมาชิกสมทบจำนวน 1 ตำแหน่ง

สมาชิกสมทบไม่มีสิทธิออกเสียงลงคะแนนในการประชุมสภานิสิต แต่มีสิทธิอื่น ๆ เท่ากับสมาชิกสามัญ เช่น เป็นกรรมาธิการในคณะกรรมาธิการสามัญ

 ตำแหน่งบริหาร 

 ประธาน รองประธาน และเลขาธิการคนปัจจุบัน 
+ตำแหน่งรายชื่อวันที่ได้รับเลือกประธานชวัลวิทย์ กาญจนอุทัย30 พฤษภาคม 2568รองประธาน คนที่ 1ชาคริต เลาหะรัตนะวิบูลย์รองประธาน คนที่ 2ดิศนัย หาญอาจณรงค์ศรีเลขาธิการธีรภพ ผาสุข

 รายนามประธานสภานิสิตจุฬาลงกรณ์มหาวิทยาลัย 
+ปีการศึกษารายชื่อเริ่มวาระสิ้นสุดวาระ (เหตุที่สิ้นสุด)2566(ไม่มี)(ไม่มี)(ไม่มี)2567สถาปัตย์ เพชรศิราสัณห์14 พฤษภาคม 256730 พฤษภาคม 2568 (ออกตามวาระ)2568ชวัลวิทย์ กาญจนอุทัย30 พฤษภาคม 2568ปัจจุบัน
# ชิล ออนไลน์
ชิล ออนไลน์  เป็นสถานีวิทยุในเครือเอไทม์ มีเดีย ภายใต้จีเอ็มเอ็ม แกรมมี่ ที่เปิดเพลงไทยสากลแนวฟังสบาย ตลอด 24 ชั่วโมง ออกอากาศเฉพาะช่องทางอินเทอร์เน็ต ทั้งทางเว็บไซต์ แอปพลิเคชัน AtimeOnline และ Chill Online ในระบบปฏิบัติการ ไอโอเอส และ แอนดรอยด์ ปัจจุบันออกอากาศจาก สตูดิโอ 3 ชั้น 38 อาคารจีเอ็มเอ็มแกรมมี่เพลส 

 การเปลี่ยนแปลงช่องทางการออกอากาศ 

แต่เดิม ชิลเอฟเอ็ม 89 ได้ออกอากาศทาง FM 89 MHz จนถึงวันที่ 1 ตุลาคม 2559 ได้เปิดคลื่น ชิล 104.5 ออกอากาศทาง FM 104.5 MHz อีกหนึ่งคลื่น โดยที่ไม่มีดีเจมาดำเนินรายการ ซึ่งในขณะนั้น ทั้งสองคลื่นได้ออกอากาศคู่ขนานกันChillเป็น 2 เท่า กับเพลงเพราะร้องตามได้ 2 รูปแบบที่ Chill FM 89 และ Chill 104.5 จนถึงวันที่ 1 มกราคม 2560 ได้ยุบการออกอากาศทาง 89 MHz (ปัจจุบันเป็น KCS Radio) และได้นำดีเจย้ายมาจัดรายการทาง FM 104.5 MHz แทน

หลังจากนั้น ได้มีการเปลี่ยนแปลงอีกครั้งในวันที่ 1 เมษายน 2560 เอไทม์ มีเดียตัดสินใจไม่ต่อสัญญาคลื่น FM 94 MHz กับสถานีวิทยุโทรทัศน์กองทัพบก จึงได้ย้ายช่องทางการออกอากาศทางวิทยุของ อีเอฟเอ็ม จาก FM 94 MHz มาที่ FM 104.5 MHz (ปัจจุบันอีเอฟเอ็มย้ายกลับมายังคลื่นความถี่เดิม FM 94 MHz) แทน และลดช่องทางการออกอากาศของ ชิล 104.5 (ปัจจุบันเป็น Flex 104.5) เหลือเพียงช่องทางผ่านอินเทอร์เน็ตเท่านั้น เนื่องจากคลื่นนี้เป็นสถานีที่มีกลุ่มคนฟังทางอินเทอร์เน็ตสูงที่สุด และเน้นเปิดเพลงฟังง่าย สบาย ๆถึงเวลาเปลี่ยนแปลง Atime ปรับ Chill FM เป็น Chill Online วิทยุออนไลน์เต็มตัวครั้งแรกของไทย จากนั้นเป็นต้นมา คลื่นนี้จึงได้เปลี่ยนชื่อเป็น ชิล ออนไลน์ ให้สอดคล้องกับช่องทางการออกอากาศ ซึ่งในการเปลี่ยนแปลงครั้งนี้ ได้การมีการโอนย้ายดีเจ ทั้งจากอีเอฟเอ็ม มายังชิล และจากชิล ไปอีเอฟเอ็มอีกด้วย อาทิ ดีเจพุฒ พุฒิชัย เกษตรสิน ย้ายจากชิล ไปที่อีเอฟเอ็ม ดีเจโบ ธนากร ชินกูล ย้ายจากอีเอฟเอ็ม มายังชิล

 รายการทอล์กโชว์ 

ในรายการประเภททอล์กโชว์ จะออกอากาศทางยูทูบและเฟซบุ๊กเท่านั้น โดยในเวลาเดียวกัน ช่องทางเว็บไซต์ และแอปพลิเคชัน จะออกอากาศเป็นเพลงตลอดชั่วโมง โดยไม่มีดีเจมาดำเนินรายการ ซึ่งวันเวลาอาจเปลี่ยนแปลงตามความสะดวกของดีเจในสัปดาห์นั้น ๆ

 รายการในปัจจุบัน 

 ใต้โต๊ะทำงาน ออกอากาศทุกวันพุธ 19:30 น. - 21:00 น. ดำเนินรายการโดย ดีเจเผือก พงศธร จงวิลาส ดีเจอาร์ต มารุต ชื่นชมบูรณ์ และดีเจโบ ธนากร ชินกูล

 รายการในอดีต 

 วงเล่า เม้าท์ โชว์ ออกอากาศทุกวันพฤหัสบดี 20:30 น. - 21:30 น. ดำเนินรายการโดย ดีเจโป้ง ณัฐพงษ์ แตงเกษม และดีเจเชาเชา ชวลิต ศรีมั่นคงธรรม
เสือไว้ลาย ออกอากาศทุกวันพฤหัสบดี 21:00 น. - 22:00 น. ดำเนินรายการโดย ดีเจโบ ธนากร ชินกูล และดีเจเชาเชา ชวลิต ศรีมั่นคงธรรม

 ดีเจ 
 นักจัดรายการชิลออนไลน์และตารางจัดรายการ 

 วันพุธ 19.30 - 21.00 น. ดีเจเผือก พงศธร จงวิลาส, ดีเจอาร์ต มารุต ชื่นชมบูรณ์ ,ดีเจโบ ธนากร ชินกูล
# ฟาโรห์เมริฮาธอร์
ฟาโรห์เมริฮาธอร์ หรือ เมริต-ฮาตฮอร์Jean Vercoutter, L'Egypte jusq'à la fin du Nouvel Empire, in Pierre Lévêque, Le premieres civilisations, Paris, Presses Universitaires de France, 1987, p. 143. เป็นฟาโรห์พระองค์แรกของราชวงศ์ที่ 10 ของอียิปต์ในช่วงระยะเวลาช่วงแรก

อัตลักษณ์
ถึงแม้ว่าจะถือเป็นผู้ก่อตั้งราชวงศ์ เมริฮาธอร์น่าจะครองราชย์ประมาณ 2,130 ปีก่อนคริสต์ศักราชWilliam C. Hayes, in The Cambridge Ancient History, vol 1, part 2, 1971 (2008), Cambridge University Press, , p. 996.
ไม่ปรากฏพระนามของพระองค์ในบันทึกพระนามแห่งตูริน แต่ดเจฮูตีย์นาคต์ที่ 2 (Djehutynakht II) nomarch แห่งฮาเรโนเมที่อาศัยอยู่ในเฮร์โมโปลิส สั่งให้เพิ่มลายหมึกกราฟฟิโตที่กล่าวถึงเมริฮาธอร์ในเหมืองหินอะลาบาสเทอร์ที่ฮัตนุบ ทำให้เป็นข้อมูลหลักฐานเดียวเกี่ยวกับพระองค์William C. Hayes, op. cit., p. 470.

ถึงกระนั้น ยังมีข้อพิพาทเกี่ยวกับพระนามของพระองค์ เนื่องจากสัญลักษณ์"แฮธอร์" (C9 ใน Gardiner's sign list) มีความเสียหายบางส่วน ทำให้นักประพันธ์อย่าง Edward BrovarskiRoyal Titulary of Mery... on Eglyphica.net (search in the Tenth Dynasty)เชื่อว่าพระนามที่แท้จริงของฟาโรห์องค์นี้อาจเป็น เมริเบร ("ผู้เป็นที่รักในดวงหทัยของรา") นอกจากนี้ นักอียิปต์วิทยาบางส่วนที่สนับสนุนรูปอ่านอีกแบบ ก็รวมฟาโรห์องค์นี้กับฟาโรห์เนเฟอร์เคาเรที่ 8 ทำให้เป็นเรื่องไม่ทั่วที่จะพบฟาโรห์เนเฟอร์คาเร-เมริเบรเป็นผู้ก่อตั้งราชวงศ์ที่ 10Nicolas Grimal, A History of Ancient Egypt, Oxford, Blackwell Books, 1992, p. 141.
# ปลาแบล็คสวอลโล
ปลาแบล็คสวอลโล  เป็นสายพันธุ์ปลาทะเลลึกในตระกูล Chiasmodontidae เป็นที่รู้จักด้วยความสามารถของมันที่สามารถกลืนปลาที่มีขนาดใหญ่กว่าตัวเองได้  มันมีการแพร่กระจายไปทั่วโลกในเขตร้อนและเขตหุบเขาใต้ทะเลลึกภูเขาใต้ทะเลที่มีความลึก 700-2,745 เมตร (2,297-9,006 ฟุต) เป็นปลาทะเลลึกที่แพร่พันธุ์ได้แพร่หลายมากCarpenter, K.E., et al. 2015. Chiasmodon niger. The IUCN Red List of Threatened Species. Downloaded on 18 February 2016.

ลักษณะ
ปลาแบล็คสวอลโลเป็นปลาขนาดเล็กที่มีความยาวสูงสุด 25 ซม. (9.8 นิ้ว)  ร่างกายมีความยาวและไม่มีเกล็ดและมีสีน้ำตาล - ดำสม่ำเสมอ ศีรษะยาวมีปากแหลม ตามีขนาดปานกลางและมีปากที่ใหญ่ ขากรรไกรล่างยื่นออกมาทางด้านบน ขากรรไกรทั้งสองข้างเรียงรายไปด้วยแถวของฟันที่คมซึ่งจะเชื่อมต่อกันสนิดเมื่อปิดปาก ฟันสามซี่แรกของขากรรไกรบนและล่างคือเขี้ยวที่มีขนาดใหญ่กว่าฟันปกติ
กระดูกสันหลังมีขนาดเล็ก  ครีบที่คลี่ออกมามีความยาว 12-15 (ปกติ 13) รังสี; ครีบอุ้งเชิงกรานมีขนาดเล็กและมีรังสี 5 ดวง ครีบหลังทั้งสองข้างแรกมีหนาม 10-12 ก้าน  ครีบก้นกระดูกสันหลังมีหนาม 26-29 รัศมีอ่อน ครีบหางมีร่องด้วยรังสีเอกซ์ 9 ดวง เส้นข้างเป็นต่อเนื่องกับรูขุมขนสองส่วนต่อส่วนของร่างกาย 
การล่า
200px|left
ปลาแบล็คสวอลโลสามารถกินอาหารที่มีขนาดใหญ่กว่าตัวมันเองได้หลายเท่าตัวเมื่อกลืนเข้าไปเหยื่อจะค่อย ๆ คดตัวเข้าไปในกระเพาะขนาดใหญ่พิเศษที่สามารถใหญ่กว่าเดิมได้หลายเท่าตัว การที่มันกินอาหารขนาดใหญ่เข้าไปนั้นอาจทำให้เมื่อถึงเวลาย่อยจะมีการปลดปล่อยก๊าซจำนวนหนึ่งทำให้มันต้องขึ้นไปที่ผิวน้ำจึงทำให้เราสามารถพบเจอพวกมันได้นั้นเองBoxall, S. (October 9, 2007).  . CaymanianCompass. Cayman Free Press, Ltd.

การสืบพันธุ์
การสืบพันธุ์นั้นจะเป็นการวางไข่ซึ่งไข่อยู่ในทะเลนั้นจะมีขนาดเส้นผ่านศูนย์กลาง 1.1-1.3 มิลลิเมตร (0.043-0.051 นิ้ว) และมีเม็ดสีเข้มซึ่งกระจายทั่วไปและเมื่อตัวอ่อนที่เพิ่งฟักออกมาจะมีเม็ดสีเข็มตรงด้านหน้าของดวงตาจนถึงปลายหางแล้วเม็ดสีเหล่านี้หายจะไปในที่สุดและร่างกายจะมืดลงโดยรวมเป็นสีดำ Connell, A. Chiasmodontidae: L II AS . Marine fish eggs and larvae from the east coast of South Africa. Retrieved on March 11, 2009.

ดูเพิ่ม
ปลาทะเลลึก
อ้างอิง
# ฟาโรห์เนเฟอร์คาเรที่ 8
เนเฟอร์คาเรที่ 8 เป็นฟาโรห์แห่งอียิปต์โบราณพระองค์ที่สองจากราชวงศ์ที่สิบ (ระหว่าง 2130 ถึง 2040 ปีก่อนคริสตกาลในสมัยช่วงระหว่างกลางที่ 1)William C. Hayes, in The Cambridge Ancient History, vol 1, part 2, 1971 (2008), Cambridge University Press, , p. 996.

พระนาม เนเฟอร์คาเร ชี้ให้เห็นว่าพระองค์ถือว่าพระองค์เองเป็นผู้สืบสันตติวงศ์โดยชอบชอบธรรมจากฟาโรห์เปปิที่ 2 เนเฟอร์คาเร แห่งราชวงศ์ที่หก เช่นเดียวกันกับฟาโรห์หลายพระองค์จากราชวงศ์ที่แปดที่ปกครองที่เมืองเมมฟิสที่ใช้พระนามนี้ และเป็นได้ว่าพระองค์จะเป็นฟาโรห์พระองค์ที่แปดที่ใช้พระนามนี้ แม้ว่าฟาโรห์หลายพระองค์ที่ขึ้นครองราชย์ก่อนหน้าก็จะถูกเอ่ยพระนามโดยการรวมกันของคำนำหน้าพระนามและพระนามของพระองค์ (เช่น ฟาโรห์เนเฟอร์คาเร เตเรรู หรือ ฟาโรห์เนเฟอร์คาเร เคนดู)William C. Hayes, op. cit., p. 466.

พระองค์มีหลักฐานรับรองการมีตัวตนเพียงเฉพาะบันทึกพระนามกษัตริย์แห่งตูริน เนื่องจากไม่ทราบเกี่ยวพระองค์จากการค้นพบทางโบราณคดีใด ๆ เลย และไม่น่าเป็นไปได้อย่างยิ่งที่ฟาโรห์เนเฟอร์คาเรที่ 8 และฟาโรห์คาเนเฟอร์เร ฟาโรห์ปริศนาที่ถูกกล่าวถึงในหลุมฝังศพของผู้ปกครองท้องถิ่นนามว่า อังค์ติฟิ จะเป็นพระองค์เดียวกัน และค่อนข้างมีความเป็นไปได้ว่า ฟาโรห์คาเนเฟอร์เร น่าจะเป็นฟาโรห์เนเฟอร์คาเรที่ 7 จากราชวงศ์ที่เก้าที่ปกครองก่อนหน้า